《书常理斋爱吟草殉难行状二首 其二》
清代·铁保

欃枪何日扫金川，渺渺孤军万里悬。臣力已衰思马革，壮心未已毕戈鋋。

一生欲树千秋业，百死宁期五字传。漫托文章能报国，如君亮节几人全。

作者简介：（1752—1824）满洲正黄旗人，栋鄂氏，字冶亭，一字梅庵。乾隆三十七年进士。授吏部主事，历郎中、侍讲学士、礼部侍郎等官。嘉庆时官至两江总督，因水患降级，又因知县李毓昌被毒死案，革职发往乌鲁木齐效力。再起后迁至吏部尚书，又因在喀什噶尔受人蒙蔽事革职。道光初，以三品卿衔休致。工书法，精医学。有《惟清斋集》。